Aa Hooldekodu

Aa Hooldekodu (ka Häcke OÜ Aa hooldekodu, OÜ Häcke Aa Hooldekodu) on hoolekandeasutus Ida-Virumaal Lüganuse vallas Aa külas kunagise Aa mõisa härrastemajas. 

Hooldekodu on eraettevõttele rendile antud. 2009. aastal läks see üle riiklikust omandist munitsipaalomandisse. 2012. aastal korraldas Lüganuse vald enampakkumise mõisakompleksi ja hooldekodu müügiks, mille võitis MTÜ Vahtra Hooldemaja. Senine rentnik OÜ Häcke vaidlustas enampakkumise kohtus.

Härrastemajal on kolmekorruseline juurdeehitis, mis valmis 1981.  

Hooldekodu tegeleb põhiliselt vanurite hooldamisega. 

Aa Hooldekodu juhataja on Ilmar Köök. 

Aprillis 1999 elas hooldekodu ruumides 75 hoolealust ja 13 põgenikku. Teistel andmetel oli seal sama aasta mais 59 hoolealust ja 11 põgenikku. 

Detsembris 2003 oli hooldekodus 170 hoolealust ja 50 töötajat.

Teised asutused hooldekodu ruumides
Pool juurdeehitise kolmandast korrusest on olnud Aa naiste- ja laste turvakodu käsutuses. 

Aastatel 1993 ja 1998 on sinna paigutatud ka asüülitaotlejaid. Augustis 1998 toodi Maardu hotellist Gabriel turvakodu ruumidesse üle 15 iraaklast, kes jäid sinna 2000. aastani, mil nad viidi üle Illuka Varjupaigataotlejate Vastuvõtukeskusse. Seda peatuspaika nimetati Aa pagulaskeskuseks (juhataja Indrek Kullam). Seal elas ka teistest maadest pärit varjupaigataotlejaid.

Kalmistu

Hooldekodul on oma kalmistu, mis jääb Aa vanadekodu südamest linnulennult umbes 700 meetri kaugusele läände.

Ajalugu
Aa vanadekodu asutati 1924. aastal. Esimesed hoolealused toodi sisse juba detsembris 1923, ametlik avapidu toimus jaanuaris 1924.
 
Aastal 1939 paigutati Aa vanadekodusse Vohnjas koopas elanud Liisa ja Elviine Krüüger. 

Nõukogude ajal tegutses ta invaliididekodu nime all, hiljem Aa Internaatkodu nime all. Hoolealused olid eelkõige vaimuhaiged ja vaimupuuetega inimesed. 

Enne rendile andmist oli hooldekodu direktor Vaike Salveste. Jumalateenistusi pidas Enn Salveste.

Viited

Kirjandus
Inimesed koopas, Maaleht, 7. detsember 2000

Välislingid
Glaidi Olesk:  Vanadus sunnib vähesega leppima, Postimees, 25. oktoober 1997
Viire Villandi: Tallinna tänavalapsed pääsesid nädalaks kosuma, Postimees, 25. november 1997
Asüülitaotlejad Aa hooldekodus, Postimees, 15. august 1998
Kinniste uste päev; Saatuste ristmik põgenike Hiltonis, Eesti Ekspress, 18. märts 1999
Eesti pakub kodu tosinale põgenikule, Eesti Päevaleht, 7. aprill 1999
Aa hooldekodu ootab surma eest põgenejaid, Eesti Päevaleht, 4. mai 1999
 Võõrad ootavad rannas valget laeva, Postimees, Arter, 18. detsember 1999
 Hooldekodu ja küla tähistasid aastapäeva], Maaleht, 28. juuni 2001
  Aa hooldekodu võtab vanureid vastu ka kinnisvara eest, Põhjarannik, 21. november 2003
Kevad Aa Hooldekogus, Lüganuse Valla Leht, mai 2004
Vanadekodu püüdis varjata düsenteeriapuhangut
Gerli Romanovitš: Muinsuskaitsega vägikaigast vedanud Aa hooldekodu teeb korda maja fassaadi, Põhjarannik, 18. august 2006
Allar Jõks: Aa hooldekogus rikutakse põhiõigusi, etv24, 25. juuni 2007 
 Aa hooldekodu sai uue omaniku, Põhjarannik, 3. aprill 2009

Lüganuse vald
Eesti hooldekodud